# ΔΩΡΕΑΝ ΥΠΟΣΤΗΡΙΞΗ ΓΙΑ ΠΡΟΣΒΑΣΗ ΣΤΟ ΕΘΝΙΚΟ ΠΡΟΓΡΑΜΜΑ ΑΠΟΖΗΜΙΩΣΗΣ (NATIONAL redress scheme)

Το Εθνικό Πρόγραμμα Αποζημίωσης (National Redress Scheme) είναι για άτομα που βίωσαν θεσμική σεξουαλική κακοποίηση ως παιδιά (κάτω των 18 ετών).

## Τι βοήθεια μπορείτε να λάβετε για να υποβάλετε αίτηση;

Αν σκέφτεστε να υποβάλετε αίτηση αποζημίωσης, υπάρχουν υπηρεσίες υποστήριξης που μπορούν να σας βοηθήσουν πριν, κατά τη διάρκεια και μετά την υποβολή της αίτησής σας.

Η Υπηρεσία Υποστήριξης Αποζημίωσης είναι μια ενημερωμένη από άποψη τραύματος, πολιτισμικά ασφαλής και επικεντρωμένη στους επιζώντες υπηρεσία που μπορεί να σας βοηθήσει να κατανοήσετε το Εθνικό Πρόγραμμα Αποζημίωσης, να μιλήσετε για τα συναισθήματά σας και να σας καθοδηγήσει σε όλη τη διαδικασία υποβολής αίτησης.

Οι υπηρεσίες νομικής και οικονομικής υποστήριξης είναι επίσης διαθέσιμες για την παροχή συμβουλών σχετικά με την αίτηση και την αποδοχή μιας προσφοράς αποζημίωσης και τον τρόπο με τον οποίο μια πληρωμή αποζημίωσης μπορεί να επηρεάσει την προσωπική σας οικονομική κατάσταση.

Όλες αυτές οι υπηρεσίες είναι δωρεάν, εμπιστευτικές και ανεξάρτητες.

Μπορείτε να βρείτε υπηρεσίες υποστήριξης στην περιοχή σας επισκεπτόμενοι την ιστοσελίδα [**www.nationalredress.gov.au**](https://www.nationalredress.gov.au/) ή καλώντας το Εθνικό Πρόγραμμα Αποζημίωσης στο **1800 737 377.**

## Λήψη βοήθειας από ένα άτομο που εμπιστεύεστε

Μπορείτε να ορίσετε μια Υπηρεσία Υποστήριξης Αποζημίωσης ή κάποιο άλλο άτομο που εμπιστεύεστε ως εκπρόσωπο για να μιλήσει ή να ενεργήσει εκ μέρους σας με το Εθνικό Πρόγραμμα Αποζημίωσης. Αν θέλετε να ορίσετε έναν εκπρόσωπο θα πρέπει να συμπληρώσει αυτός το «έντυπο Εκπροσώπου Αποζημίωσης» (‘Redress Nominee form’).

Μπορείτε να μάθετε περισσότερα σχετικά με τους εκπροσώπους και να κατεβάσετε το έντυπο Εκπροσώπου Αποζημίωσης στην ιστοσελίδα www.nationalredress.gov.au

## Υποστήριξη με διερμηνέα

Για βοήθεια από διερμηνέα, καλέστε την **TIS National** **(Εθνική Μεταφραστική και Διερμηνευτική Υπηρεσία)** στο **131 450** και ζητήστε τους να καλέσουν το Εθνικό Πρόγραμμα Αποζημίωσης στο 1800 737 377.